Държавен вестник, бр. 87, 2014 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  87
Г л а в а  ч е т в ъ р т а
ЗАЩИТА НА ЛИЧНИТЕ ДАННИ
Член 21
Лични данни
(1) Личните данни, въвеждани в инфор­
мационната система на ЦПЮЕ, са 
свързани с лица, които в съответствие 
с националното законодателство на 
съответната държава членка са обект 
на разследване за престъпление от 
компетентност на ЦПЮЕ или които са 
били осъдени за такова престъпление.
(2) Данните за лицата, посочени в али­
нея 1, могат да включват единствено 
следните детайли:
	
(а) фамилно име, фамилия преди сключ­
ването на брак, лични имена, както 
и псевдоними и приети имена;
	
(б) дата и място на раждане;
	
(в) гражданство;
	
(г) пол; 
	
(д) местоживеене, професия и место­
нахождение на съответното лице;
	
(е) данни от свидетелство за управление 
на МПС, документ за самоличност 
и паспорт; и
	
(ж) когато е необходимо и възможно, 
други характеристики, които мо­
гат да допринесат за установяване 
на самоличността, включително 
конкретни обективни постоянни 
физически особености, и личен или 
друг идентификационен номер.
(3) В допълнение към данните по алинея 2 
информационната система на ЦПЮЕ 
може да се използва и за обработване 
на следните данни по отношение на 
лицата по алинея 1:
	
(а) престъпления и кога, къде и как са 
извършени; 
	
(б) средства, които са били използвани 
или могат да бъдат използвани за 
извършване на престъпленията;
	
(в) предполагаемо участие в престъпна 
структура;
	
(г) присъди, когато те са свързани с 
престъпления от компетентност на 
ЦПЮЕ.
(4) Информационната система на ЦПЮЕ 
може да съдържа и:
	
(а) данни по алинея 3, букви „а“ и „б“, 
когато все още не могат да бъдат 
свързани с физически лица;
	
(б) други данни, които са или могат да се 
отнасят до наказателни дела, които 
не са пряко свързани с физически 
лица, включително за стоки, пре­
возни средства, търговска дейност 
и технически средства, използвани 
за установяването им.
Член 22
Стандарти за защита на личните данни
При обработването на лични данни ЦПЮЕ 
прилага принципите за тяхната защита, 
като взема предвид нивото на защита и 
административната практика в държавите 
членки, в съответствие със стандартите и 
принципите на Конвенцията на Съвета на 
Европа от 28 януари 1981 г. за защита на 
лицата при автоматизираната обработка на 
лични данни и Препоръка № R (87) 15 на 
Комитета на министрите на Съвета на Ев­
ропа от 17 септември 1987 г. ЦПЮЕ спазва 
тези принципи при обработването на лични 
данни, включително и неавтоматизирани 
данни, съхранявани под формата на файлове 
с данни.
Член 23
Принципи на защита на личните данни
(1) Съгласно тази Конвенция лични данни 
се обработват само в съответствие 
със следните принципи и механизми 
за прилагане:
	
(а) личните данни се обработват само с 
оглед целите и задачите на ЦПЮЕ; 
	
(б) обработването на лични данни 
трябва да бъде справедливо и за­
коносъобразно;
	
(в) обработването на лични данни тряб­
ва да бъде съотносимо, свързано 
и ненадхвърлящо целта, за която 
първоначално са били събрани;
	
(г) данните трябва да бъдат точни и да 
се актуализират, като се поддържа 
качеството и целостта на личните 
данни, обработвани от ЦПЮЕ;
	
(д) следва да се предприемат технически 
и организационни мерки за сигур­
ност, съответстващи на рисковете, 
породени от обработването; 
	
(е) ЦПЮЕ обработва личните данни 
по прозрачен начин в съответствие 
със своите цели и задачи, свързани 
с правоприлагането;
	
(ж) всеки субект на данни има достъп 
до личните си данни, поддържани 
от ЦПЮЕ в съответствие с целите 
и задачите на ЦПЮЕ, свързани с 
правоприлагането;
	
(з) всеки субект на данни има подхо­
дящото право на компенсация по 
отношение на личните си данни, 
поддържани от ЦПЮЕ в съответ­
ствие с целите и задачите на ЦПЮЕ, 
свързани с правоприлагането;
	
(и) обработването на лични данни от 
ЦПЮЕ подлежи на надзор от страна 
на независим Съвместен надзорен 
орган, създаден в изпълнение на 
тази Конвенция.